உரைவிளக்கம் இறந்தது தழீஇய எச்சவும்மை விகாரத்தாற் றொக்கது. அவ்வின்னாதவற்றை உட்கொள்ளாது விடுதல் செயற்பால தென்பதாம். குறள்: 313 (செய்யாமற்) செய்யாமற் செற்றார்க்கு மின்னாத செய்தபி னுய்யா விழுமந் தரும் (03) செய்யாமல்  செற்றார்க்கும் இன்னாத செய்தபின் உய்யா விழுமம் தரும். இதன்பொருள் செய்யாமல் செற்றார்க்கும் இன்னாத செய்தபின்= தான் முன்பு ஓர் இன்னாமை செய்யாதிருக்கத் தன்மேற் செற்றம் கொண்டவர்க்கும் இன்னாதவற்றைத் துறந்தவன் செய்யுமாயின்; உய்யா  விழுமம் தரும்= அச்செயல் அவனுக்குக் கடக்கமுடியாத இடும்பையைக் கொடுக்கும். உரைவிளக்கம் அவ்விடும்பையாவது, தவமிழந்து பழியும் பாவமும் எய்தல்.